钦定古今图书集成/理学汇编/学行典/第234卷 > 陈翼
## 钦定古今图书集成/理学汇编/学行典/第234卷 > 陈翼

按《合肥县志》：“陈翼，字子初，庐江人。到览乡，见马傍有
一人病，呼曰：‘我长安魏少公，闻庐江乐，故来游，今病
不能全’。”翼迎归养之，有金十饼，帛二十疋。既死，翼卖
帛买棺衾，以饼置棺下，骑马出入。后其兄长公见马，
告之吏捕翼，翼具言告。长公于棺下得金，叩头谢，以
十饼投其门，翼走长安还之。